=== Alfekult ===
Som potentielt godgørende har mange af alferne været genstand for religiøs kult. Spørgsmålet om baggrunden for [[Ritualer i nordisk religion|dyrkelsen]] af alferne er nært knyttet til spørgsmålet om deres karakter og oprindelse, der stadig er omstridt og uforløst.<ref name=Steinsland247 /> I forskningen har der hidtil været to dominerende forklaringsmodeller for alfernes funktion.<ref name=strom199 /> Ifølge den første, er de repræsentanter for de døde slægtninges ånder, der er gået over til en ny tilstand. I denne model var kulten en [[forfædrekult]], hvor døds og frugtbarhedsritualer blev kombineret, den bagvedliggende forestilling kan således have været, at forfædrene rådede over jordens kraft og spiring.<ref>Holtsmark (1989) s. 79</ref> Der findes kilder, der tyder på, at visse mennesker efter døden er blevet ophævet til en ny status. Det gælder bl.a. den norske småkonge [[Olav Geirstadalf Gudrødsson|Olav Geirstadalf]], der efter døden blev dyrket som et guddommeligt væsen. Hans navn peger på, at han blev opfattet som en alf.<ref name=Steinsland248 /> Ifølge den anden forklaringsmodel, er de gamle frugtbarhedsguder, som har mistet betydning.<ref name=strom199 />
Folkeminde